Թղթե քաղաքներ (ֆիլմ)

**Թղթե քաղաքներ** (), ռեժիսոր Ջեյք Շրեյերի ամերիկյան ֆիլմը, որը թողարկվել է 2015 թվականին։ Ֆիլմը հիմնված է Ջոն Գրինի «Թղթե քաղաքներ» վեպի վրա Ֆիլմն սկսվել է ցուցադրվել 2015 թվականի հուլիսի 23-ից։

## Սյուժե
Քվենթին «Քյու» Ջեյկոբսենը ապրում է Մարգո Ռոտ Շպիգելմանի՝ իր մանկության ընկերուհու հարևանությամբ, որի հետ նրանք վերջին ժամանակներս քիչ են շփվում, բայց Քյուն պահպանում է իր զգացմունքները նրա հանդեպ։ Մի օր` ավարտական երեկոյից առաջ, Մարգոն Քվենթինին հանկարծ առաջարկում է մասնակցել իր «պատժիչ» գործողություններին։ Բանն այն էր, որ Մարգոյի ընկերը դավաճանում էր նրան արդեն մի քանի ամիս՝ իր մոտ ընկերուհիներից մեկի հետ, իսկ մյուսները գիտեին և լռել էին։ «Պատժիչ» գործողություններից հետո Մարգոն և Քվենթինը գնում են բանկ։ Պատուհանից նայելով` Մարգոն ասում է Քյուին, թե այս քաղաքը թղթե է, մարդիկ թղթե են, և հենց ինքն էլ է թղթե։ Հաջորդ օրը Մարգոն չի երևում դպրոցում, հաջորդող մյուս օրերը նույնպես։ Հետզհետե Քյուն գտնում է Մարգոյի թողած հուշումները և բացահայտում, որ Մարգոն գտնվում է Նյու Յորք նահանգում։ Իր ընկերների՝ նրանցից մեկի ընկերուհու և Մարգոյի հավատարիմ ընկերուհու հետ, որը չէր դավաճանել նրան, Քյուն ուղևորվում է սիրելիին գտնելու։ Ճանապարհին նրանք անհավատալիորեն մտերմանում են։ Նրանք գտնում են այն տեղը, որտեղ պետք է լիներ Մարգոն, սակայն նա այնտեղ չի լինում։ Քվենթինը ընկերներին ասում է, որ նրանք պետք է վերադառնան և մասնակցեն ավարտական երեկոյին, իսկ նա մնում և շարունակում է փնտրել աղջկան։ Հանձնվելով՝ նա գնում է ավտոբուսի տոմս, որպեսզի վերադառնա, սակայն անսպասելիորեն հանդիպում է Մարգոյին։ Մարգոն զարմանում է, որ տղան եկել է, քանի որ հուշումները նա թողել եր, որպեսզի հասկացներ, որ ոչինչ չի պատահել և ամեն ինչ լավ է։ Քվենթինը վերջապես Մարգոյին հայտնում է իր զգացմունքերի մասին, սակայն Մարգոն ասում է, որ Քյուն չի կարող սիրել և հասկանալ իրեն, քանի որ ինքն էլ չէր հասկանում, թե ինչու է այստեղ։ Երբ Քյուն ուղևորվում է դեպի ավտոբուս, Մարգոն առաջարկում է մնալ իր հետ, սակայն տղան մերժում է։ Քյուն վերադառնում է, մասնակցում ավարտական երեկոյին՝ հասկանալով, որ իր երջանկությունն իր ընկերներն են։ Վերջում երեք ընկերների հրաժեշտի և բաժանման տեսարանն է։ Այդ ընթացքում Քվենթինը պատմում է Մարգոյի մասին։ Նրան մերթ տեսնում էին Նյու-Յորքում, որպես դերասանուհի, մերթ Մալիբուում, որպես սերֆինգի ուսուցիչ։ Բայց Քվենթինն ասում է, որ էլ ոչ մի բան չգիտի նրա մասին, քանի որ այլևս չի հետևում լուրերին...

## Դերերում
* Նեթ Ուոլֆ` Քվենթին «Կյու» Ջեյկոբսեն
* Կարա Դելևին` Մարգո Ռոտ Շպիգելման
* Ջասթիս Սմիթ` Ռադար (Մարկուս)
* Օսթին Աբրամս` Բեն Սթարլինգ
* Հելսթոն Սեյջ` Լեյսի
* Կարա Բուոնո` Կյուի մայր
* Քեյթլին Կարվեր` Բեքա
* Գրիֆին Ֆրիման` Ջեյս
* Մեգ Կրոսպի` Ռուֆի
* Էնսել Էլգորթ` վաճառող ճանապարհին մոտ խանութում

## Արտադրություն
2014 թվականի մարտի 24-ին Ջոն Գրինը հայտարարել է, որ ֆիլմի վրա կաշխատի այն անձնակազմը, որն աշխատել էր «Մեղավոր են աստղերը» ֆիլմի վրա, իսկ գլխավոր դերը կխաղա Նեթ Ուոլֆը։ Նկարահանումներն սկսվել են 2014 թվականի նոյեմբերին և անցկացվելՇարլոթ քաղաքում՝ Հյուսիսային Կալիֆորնիայում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ամերիկյան ֆիլմեր վրեժի մասին
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր դեռահասների համար
Կատեգորիա:Ֆիլմեր ընկերության մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:Ֆիլմեր, որոնց գործողությունները տեղի են ունենում Փենսիլվանիայում
Կատեգորիա:Ֆիլմեր բուլինգի մասին